Rukometna reprezentacija Danske
Rukometna reprezentacija Danske pod kontrolom je Rukometnog saveza Danske i predstavlja Dansku na međunarodnim utakmicama. Četvrta je ekipa po broju osvojenih medalja na evropskim prvenstvima, sa šest medalja, od kojih su dvije zlatne (2008, 2012), jedna srebrna (2014) i tri bronzane (2002, 2004. i 2006). Također je osvajač olimpijskog zlata 2016, a na Svjetskom prvenstvu 2019, čiji je domaćin, uz Njemačku, bila upravo Danska, postala je i svjetski prvak prvi put u historiji. Titulu je odbranila u Egiptu 2021. te u Švedskoj i Poljskoj 2023, postavši prva reprezentacija u historiji s tri uzastopne titule svjetskog prvaka.